Dion se gedagtes | Sommige herinneringe hoort in vullisblikke, ander mag dalk weer die lig sien. | Bladsy 2
Augustus 24, 2011 deur Dion
Dis vuilgoeddag – al die klein mandjies in die badkamer en slaapkamers word in ‘n groot sak gegooi, daar word by die voordeur uit gestoei en gemik om die potplante te mis en nie die sak oop te skeur nie. Die dag is vrolik en vars, die honde baljaar asof hulle my jare laas gesien het en dou druk-druk van blinknat blare af. Worstel verby die kar, trap amper in ‘n landmyn – skel op die honde – en ontdek dan dat ek die hek se sleutels binne gelos het. Gooi neer, hardloop in, skel op almal wat die sleutels vir my weggesteek het, ontdek dit in my sak, verdwyn stilweg weer na buite, sluit die hek oop, en “surprise!”, daar staan Ta, reg om deur my sorgvuldig-geknoopde sak te krap vir wie-weet-wat.
Posted in Daaglikse doen en late | 22 Comments »
Augustus 22, 2011 deur Dion
Ek het heelwat opgedateer en bygevoeg op die seep-bladsye vir die mense wat belangstel. Ek sal binnekort baie meer resepte plaas, asook resepte vir die warm kook-metode van seepmaak. Gaan kyk so bietjie!
Posted in Daaglikse doen en late | 2 Comments »
Julie 7, 2011 deur Dion
Almal het seker al op die nuus gesien dat ons dorpie-by-die-see alweer onder die geweld van die elemente deurgeloop het. Ons was nog besig om te herstel van die laaste vloed so drie weke gelede, die een wat die Oos Kaap se droogte genadiglik gebreek het. Damwalle het met meer as 2.5m oorstroom en riviere het gestyg met amper 4 meter. Mense langs die rivier se huise het oorstroom en boothuise en jetty’s het op die strand opgeëindig. Die middag toe ek na die rivier gaan kyk het, kon ek byna nie parkering kry nie, daar was soveel mense wat oopmond en met klikkende kameras die vloedwaters aanskou het. Gelukkig het dit daardie keer oor so paar dae gereën – die slag het als in omtrent een uur geval.
Posted in Daaglikse doen en late | 8 Comments »
Junie 14, 2011 deur Dion
Ek was nog altyd bietjie sku om iets oor ekseem te skryf, maar deur my seep-bladsye het ek alreeds soveel navrae gehad oor ekseem en ek het werklike meegevoel met mense en hul kinders wat daaronder ly, fisies sowel as geestelik.
Posted in Daaglikse doen en late | 6 Comments »
Maart 1, 2011 deur Dion
Ek kan my verwonder aan mense. Sommer partykeer die mensdom in die algemeen. Ek is telkemale dronkgeslaan dat ons spesies enigsins van handeviervoet opgestaan het en intelligent met mekaar kon begin kommunikeer het. Ons het darem maar eienaardige mense wat hier in die gewone aardse lewe onder ons rondsluip. Ek praat nou nie net van politikuste, wetmakers, Amerikaners en BMW-bestuurders nie, sommer net ons algemene samelewers. Mense wat dienste aan ons verrig, ons kinders opvoed en langs ons in die winkelsentrums verbyloop.
Posted in Daaglikse doen en late | 13 Comments »